اینگیلتره‌نین کئچمیش باش ناظیری بوریس جانسون وئردیگی یازیلی آچیقلامادا هم توپلوم آراسیندا، هم ده پارلامئنت‌دکی دوست‌لاری و همکارلاری آراسیندا یئنی‌دن پارتیا لیدئرلیگی اوغروندا موباریزه آپارماغی تکلیف ائدن‌لرین چوخلوغوندان تعجب لندیگینی بیلدیریب.
محافظه کارلار پارتیاسی‌نین 2024-جو ایلده قازاناجاغی غلبه‌یه اؤز تحفه سینی وئره بیله‌جگینه ایناندیغینی وورغولایان جانسون 102 میللت وکیلی‌نین دستکینی آلدیغینی و بونون پارتیا لیدئرلیگینه نامیزد اولماسی اوچون لازیم اولدوغونو بیلدیریب.
جانسون بو وضعیتده نامیزدلیگینی ایره‌لی سوره بیله‌جگینی و اوغور شانسی‌نین یوکسک اولدوغونو بیل‌دیرسه ده، "لاکین من بو یاخین‌لاردا بئله قناعته گلدیم کی، تأسف کی، بو، دوزگون دئییل. پارلامئنتده واحید پارتیانیز اولماسا، ثمره‌لی ایداره ائده بیلمزسینیز" دئیه ایفاده ائدیب.
پارتیا لیدئرلیگینه نامیزدلیگینی رسمن آچیقلایان روشی سوناک و پنی موردانت ایله گؤروشدوگونو ایفاده ائدن بوریس جانسون دئییب:
"چونکی من اومید ائدیردیم کی، میللی ماراق‌لار اوچون بیر آرایا گله بیلریک. تأسف کی، بونون یولونو تاپا بیلمه‌دیک. اونا گؤره ده قورخورام کی، نامیزدلیگیمین ایره‌لیلمه‌سینه ایمکان وئرمه‌مک و اوغورلو اولانا اؤز دستکیمی وئرمک منیم اوچون ان یاخشی‌سی‌دیر. اینانیرام کی، تکلیف ائده بیله‌جییم چوخ شئی وار، اما تأسف کی، بو دوغرو زامان دئییل."
قئید ائدک کی، لیز تراس اوکتبرین 20-ده اقتصادی پروقرامینی حیاتا کئچیره بیلمه‌دیگی اوچون ایستعفا وئریب.
